கேள்வி: சியாமா பிரசாத் முகர்ஜி தேசிய ஊரக-நகர்புற வளர்ச்சி இயக்கம் குறித்து விரிவாக சொல்லுங்கள்.
பதில்: சியாமா பிரசாத் முகர்ஜி தேசிய ஊரக-நகர்புற வளர்ச்சி இயக்கம் (''Shyama Prasad Mukherji Rurban Mission''), மறைந்த தலைவர் சியாமா பிரசாத் முகர்ஜியின் பெயரால் இவ்வியக்கம் துவக்கப்பெற்றது. இவ்வியக்கம் இந்திய அரசு ஊரக வளர்ச்சி அமைச்சகத்தின் கீழ் இயங்குகிறது.[https://rurban.gov.in/index.php/public_home/about_us#gsc.tab=0 Shyama Prasad Mukherji Rurban Mission]இந்த இயக்கத்தின் திட்டச் செயல்பாடுகள் மாவட்ட ஊரக வளர்ச்சி முகமைகள் மூலம் செயல்படுத்தப்படும். இந்தியப் பிரதமர் நரேந்திர மோடி 21 பிப்ரவரி 2016 அன்று சத்தீஸ்கர் மாநிலத்தின் ராஜ்நாந்துகாவ் மாவட்டம் குருபாட் எனும் கிராமத்திலிருந்து இவ்வியக்கத்தை துவக்கி வைத்தார்.[https://economictimes.indiatimes.com/news/politics-and-nation/pm-narendra-modi-launches-rurban-mission-says-his-government-is-for-poor-dalits/articleshow/51077318.cms?from=mdr PM Narendra Modi launches 'Rurban Mission', says his government is for poor, dalits] இவ்வியக்கம் ஊரகப் பொருளாதாரம் மற்றும் உள்கட்டமைப்புகளை மேம்படுத்துவதற்கு நகர்புறங்களை ஒட்டிய 2840 ஊரகத் தொகுப்புகள் தேர்வு செய்யப்பட்டுள்ளது.[https://rurban.gov.in/index.php/public_home/all_clusters_info CLUSTER INFORMATION LIST] முதல் கட்டமாக ஐந்து ஆண்டுகளில் 296 ஊரக-நகர்புறத் தொகுப்புகளை மேம்படுத்துவதை நோக்கமாகக் கொண்டு இவ்வியக்கம் செயல்படுகிறது.[https://newsonair.gov.in/News?title=Rural-Development-Ministry-approves-296-clusters-under-Shyama-Prasad-Mukherji-Rurban-Mission&id=435928 Rural Development Ministry approves 296 clusters under Shyama Prasad Mukherji Rurban Mission] இந்த தொகுப்பில் உள்ள ஒரு கிராமம் மதுரை மாநகரத்தை ஒட்டியுள்ள கோவில் பாப்பாகுடி கிராமமும் ஒன்றாகும். இக்கிராமத் தொகுப்பை நகர்புறம் அளவிற்கு மேம்படுத்த ரூபாய் 100 கோடி இந்த இயக்கம் ஒதுக்கியுள்ளது.[https://timesofindia.indiatimes.com/city/madurai/16-kovilpappakudi-villages-set-to-get-rs-100-crore-facelift-at-a-cost-of-rs-100-crore/articleshow/67478736.cms Kovilpappakudi villages set to get Rs 100-crore facelift at a cost of Rs 100 crore] இந்தக் தொகுப்புகள் தேவையான வசதிகளுடன் பலப்படுத்தப்படும். இதற்காக அரசின் பல்வேறு திட்டங்களின் ஒருங்கிணைப்பு மூலம் வளங்களைத் திரட்ட முன்மொழியப்பட்டுள்ளது. மேலும் இந்த திட்டத்தின் கீழ் ஒரு பொதுவான இடைவெளி நிதி (CGF) ஒதுக்கப்பட்டுள்ளது.[https://www.india.gov.in/spotlight/shyama-prasad-mukherji-rurban-mission SPMRM PROGRESS]
கேள்வி: சியாமா பிரசாத் முகர்ஜி தேசிய ஊரக-நகர்புற வளர்ச்சி இயக்கம் - இயக்கத்தின் பார்வை பற்றி விளக்கவும்.
பதில்: சியாமா பிரசாத் முகர்ஜி தேசிய ஊரக-நகர்புற இயக்கம் (''SPMRM'') "கிராமப்புற சமூக வாழ்க்கையின் சாரத்தை பாதுகாத்து வளர்க்கும் கிராமங்களின் வளர்ச்சியை நோக்கமாகக் கொண்டுள்ளது. இதன் அடிப்படையில் நகர்ப்புற வசதிகளுடன், கிராமப்புறங்களை மேம்படுத்துவதாகும்.
கேள்வி: சியாமா பிரசாத் முகர்ஜி தேசிய ஊரக-நகர்புற வளர்ச்சி இயக்கம் - இயக்கத்தின் எதிர்பார்ப்புகள் பற்றி தகவல் சொல்.
பதில்: * பொருளாதாரம், தொழில்நுட்பம், வசதிகள் மற்றும் சேவைகள் தொடர்பானவைகளில் ஊரக-நகர்ப்புறங்ளில் வேறுபாடுகளை குறைத்தல். * கிராமப்புறங்களில் வறுமை மற்றும் வேலையில்லாத் திண்டாட்டத்தைக் குறைப்பதன் மூலம் உள்ளூர் பொருளாதார வளர்ச்சியைத் தூண்டுதல். * பிராந்தியத்தின் வளர்ச்சியை பரப்புதல். * கிராமப்புறங்களில் முதலீட்டை ஈர்ப்பது.